ועדת העלייה, הקליטה והתפוצות, כנסת 20, פרוטוקול מספר 352, 2018-12-18 10:38

אברהם נגוסה: בוקר טוב לכולם, ברוכים הבאים לוועדת העלייה הקליטה והתפוצות.

אברהם נגוסה: אנחנו מתחילים דיון בנושא סגירת עיתון וסטי, עיתון בשפה הרוסית.

אברהם נגוסה: את הדיון יזמה חברת הכנסת סופה לנדבר שרת הקליטה לשעבר.

אברהם נגוסה: נמצאים כאן חברי הכנסת חברי הוועדה סופה לנדבר יוזמת הדיון, חבר הכנסת יואל רזבוזוב וחבר הכנסת רוברט טיבייב.

אברהם נגוסה: בפתיחת הישיבה ברצוני לומר כמה מילים לזכרה של רונה רמון, ז"ל שנפטרה אתמול בגיל 54 ממחלת הסרטן.

אברהם נגוסה: רונה רמון הייתה אלמנתו של אל"מ אילן רמון האסטרונאוט הישראלי הראשון שנספה ב-2003 באסון מעבורת החלל קולומביה ואמו השכולה של סרן אסף רמון שנפל כטייס קרב בתאונת אימונים בשנת 2009.

אברהם נגוסה: לאחר מות בעלה ובנה הקימה רונה בשנת 2010 את קרן רמון ששואפת להקנות לדור הישראלי הצעיר מצוינות אקדמית, מנהיגות חברתית ותעוזה פורצת דרך ופועלת לקידומם של בני נוער וילדים בישראל.

אברהם נגוסה: העמותה מפעילה תכניות חינוכיות מלאות בהן משתתפים אלפי ילדים מדי שנה, כולל עולים חדשים ובני עולים.

אברהם נגוסה: תכניות כמו מועדון הטייסת, רמון סקיילייט ואות רמון, רמון ספייסלאב וכולי.

אברהם נגוסה: ביום העצמאות ה-68 של מדינת ישראל נבחרה רונה רמון ז"ל להדליק משואה בהר הרצל בזכות פעילותה לקידום נוער למצוינות.

אברהם נגוסה: ביולי 2018 חנכה את שדה התעופה רמון סמוך לאילת.

אברהם נגוסה: יהי זכרה ברוך.

אברהם נגוסה: תנחומים לילדיה, יפעת טל ונעה.

אברהם נגוסה: היום אנחנו מקיימים את הדיון בנושא סגירת עיתון וסטי.

אברהם נגוסה: הישיבה מתקיימת בהתאם לבקשתה של חברת הכנסת סופה לנדבר חברת הוועדה.

אברהם נגוסה: העיתון וסטי – חדשות ברוסית, הוקם בשנת 1992.

אברהם נגוסה: לעיתון יש מוניטין אצל העולים ממדינות חבר העמים לשעבר ונחשב כעיתון העיקרי של קהילת דוברי רוסית בישראל.

אברהם נגוסה: העיתון שייך לקבוצת ידיעות אחרונות, העורכת האחראית של העיתון היא יעל אדמוני שאינה דוברת רוסית.

אברהם נגוסה: בשיא פעילות העיתון הועסקו בו כ-180 עובדי מערכת.

אברהם נגוסה: לפני שנתיים נסגרה המהדורה היומית הכתובה של העיתון המודפס.

אברהם נגוסה: בסוף דצמבר 2018 הודיעו לעובדי העיתון שפעילות העיתון תופסק לחלוטין.

אברהם נגוסה: תשעה עובדים יפוטרו ותופסק פעילותם של כל הפרילנסרים.

אברהם נגוסה: לעיתון היה מגזין מצליח לנשים ומגזין לתיירות.

אברהם נגוסה: אתר העיתון באינטרנט ימשיך לפעול באופן חלקי על ידי שמונה עד עשרה אנשי מערכת שימשיכו לעבוד לצד עובדי מינהל.

אברהם נגוסה: אנחנו רוצים לשמוע מהאנשים שעוסקים בנושא.

אברהם נגוסה: נמצא כאן מנכ"ל העיתון, אבל אני מבקש לתת קודם את רשות הדיבור ליוזמת הדיון חברת הכנסת סופה לנדבר.

סופה לנדבר: אדוני היושב ראש, אני קודם כל רוצה להגיד לך תודה שהסכמת לנהל את הדיון על העיתון, מיותר להגיד שאני כמו כולנו דוברי הרוסית, הכרתי את העיתון מבפנים, בתחילת הדרך בשנת 1992, אני יכולה להגיד שאפילו דב יודקובסקי לקח אותי, עבדתי שם זמן מסוים במחלקת יחסי ציבור ועוד מקס וול היה חיי והייתה אמונה של דב יודקובסקי ומקס וול, אמונה והבנה ל שפה הרוסית ולקשר של העיתון עם ד וברי הרוסית.

סופה לנדבר: כמו שכבר אמרתי, העיתון נולד ב-1992 עם גל העלייה הגדול ביותר.

סופה לנדבר: העיתון הזה הפך לגשר בין המציאות הישראלית לדוברי הרוסית במדינת ישראל.

סופה לנדבר: העיתון הזה תמיד, במשך כל השנים, השפיע על שייכות העולה להרגיש ישראליות.

סופה לנדבר: להרגיש "אני כאן, אני ישראלי, זה הבית שלי" ואני חושבת שהחומר הזה שהגיע אז להמון בתים של דוברי רוסית, עשה אותם ישראליים.

סופה לנדבר: העיתון במשך כל השנים פתר בעיות, הוריד חסמים, חסמים שעמדו מול העלייה, עזר והיה העוזר הראשון של עידוד העלייה והקליטה במדינת ישראל.

סופה לנדבר: לי אישית מאוד מאוד כואב על הצוות, על העיתונאים ואני חושבת שחבריי חברי הכנסת ומי שנמצא כאן יגידו שהרמה הכי גבוהה בשפה הרוסית, שקשה היום למצוא במדינת ישראל.

סופה לנדבר: קודם סגרו את רדיו רק"ע והפכו אותו לרדיו שונה לגמרי.

סופה לנדבר: עיתונאים דוברי רוסית ברמה כזאת זה אוצר שיש במדינת ישראל נכון להיום, והאוצר שיש לעליה ממדינות חבר העמים.

סופה לנדבר: שמות של עיתונאים שעבדו שם וחלקם כבר לא נמצאים בעולם הזה, הם שמות שהפכו להיות סמל לעליה, כמו אדוארד קוזניצוב ו- - - וארקדי קרייב ולב מלמד ומקס לוריא ועוד ועוד.

סופה לנדבר: אני רוצה להגיד למנכ"ל העיתון, אני מבינה שאנחנו כאן נמצאים בישיבה לא רגילה, בגלל שעיתון זה עסק.

סופה לנדבר: אם הוא מביא כסף הוא ממשיך, לא מביא כל כך הרבה כסף אז הוא לא ממשיך.

סופה לנדבר: לי, אדוני, מאוד מוזר שבישיבה הזאת לא נמצאים נציגים של אגודת העיתונאים הישראלים שהיו צריכים להיות ראשונים במלחמה עבור העיתון הזה, בגלל שזה דבר אלמנטרי שהם חייבים לעיתונאים, לחברים לעיתונאים שהיום נמצאים בעיתון, שעבדו בעיתון שיהיו מפוטרים.

סופה לנדבר: אני כן דואגת לכל העיתונאים שעכשיו יצטרכו לחפש עבודה בגיל 60 פלוס, שאנחנו יודעים שהם מתקרבים לפנסיה, אבל האוצר הזה לא יכול להישאר ברחוב, ובגלל הדאגה שלי וההבנה שלי שעיתון זה ביזנס, אני פונה אליך אדוני המנכ"ל, אל תסגרו את העיתון.

סופה לנדבר: תעשו כל מאמץ.

סופה לנדבר: אני מבינה שהכל היום עובר לאינטרנט, אבל תדעו שאתר באינטרנט לא יחליף את עיתון וסטי, ולקבור אותו היום זה אסון, זה דבר שלא צריך לקרות ואם עוד יש מאמץ, יכול להיות שאתם גם צריכים לחפש בעיות כלכליות בדבר אחד, כאשר את הצוות דוברי הרוסית ושיווק העיתון בשפה הרוסית מנהל מישהו שלא כל כך מכיר את המנטליות, יכול להיות שכאן הייתה הבעיה.

סופה לנדבר: לא אני אמליץ לך איך לנהל את העיתון, אבל אני חושבת שסגירתו תהיה אסון לכל דוברי הרוסית במדינת ישראל, לעיתונאים ולמי שמבין שהאוצר הזה לא צריך להסגר.

אברהם נגוסה: תודה.

אברהם נגוסה: אני מבין, גם אחרי שדיברנו על הצורך, אנחנו יודעים שזה עיתון פרטי, זה עסק, אבל החשיבות בדיון הזה הם העולים החדשים, שנוחתים בנתב"ג ומגיעים למדינת ישראל, הדבר הראשון שנותן להם את מה שקורה, זה העיתון הזה, זה העיתון שנותן להם בשפת האם.

אברהם נגוסה: לכן אנחנו לא מסתכלים ל - - - איזה שהוא עסק פרטי, אנחנו רואים מול עינינו את אינטרס העולים החדשים, זה כל העניין.

אברהם נגוסה: לכן הסגירה היא פגיעה בעולים החדשים.

סופה לנדבר: לא רק עולים חדשים.

סופה לנדבר: אני כבר כמעט 40 שנה מ קבלת ידיעות אחרונות ומקבלת את עיתון וסטי.

סופה לנדבר: הרמה העיתונאית הזאת לא תחזור.

אברהם נגוסה: אני מדבר לא רק על מי שנחת לפני שנה או שנתיים, אלא גם לגבי כל דוברי השפה הרוסית ובעיקר המבוגרים שלא התחברו מהר לשפה העברית, וכאלה יש בכל העליות.

אברהם נגוסה: לכך אני מתכוון.

אברהם נגוסה: לכן הדיון חשוב, למרות שאני רואה שמשרדי הממשלה לא הגיעו, אבל אנחנו נמשיך את המאבק.

אברהם נגוסה: חבר הכנסת יואל רזבוזוב בבקשה.

יואל רזבוזוב: כבוד היושב ראש, תודה שהסכמת לדיון, תודה על היוזמה חברת הכנסת לנדבר, הדיון הזה חשוב.

יואל רזבוזוב: אמרנו וכולנו מסכימים על כך, שיש בסגירת העיתון פגיעה בעולים.

יואל רזבוזוב: קשה לבוא בטענות למערכת ידיעות אחרונות ולמנכ"ל כי אנחנו יודעים שזהו עסק פרטי וזו החלטה עסקית.

יואל רזבוזוב: אבל אני כן רואה כאן את היחס של הממשלה.

יואל רזבוזוב: זה שמשרדי הממשלה לא כאן.

יואל רזבוזוב: אתמול נחשפתי לסכום של לפ"מ, אני חושב שהגענו לשיא, 570 מיליון ₪, כשזה היה 300, 150, פתאום הגענו לסכום מאוד מאוד גבוה.

יואל רזבוזוב: אז אם יש כאן פגיעה בעולים והממשלה כן רוצה לעזור לעולים, והיום, כשראש הממשלה הוא שר הקליטה בפועל, אפשר לעזור.

יואל רזבוזוב: לפ"מ יכול להעביר מהסכום של 570 מיליון ₪, אנחנו מדברים פה על משהו מאוד מאוד קטן, אני לא מכיר את הסכומים ולא רוצה להכנס אליהם אבל אני חושב שאם הממשלה רואה חשיבות בעולים היא יכולה להעביר את הכסף הזה ולעזור וגם להציל את העיתון כי זו פגיעה בעולים, ולעזור לכלי תקשורת אחרים שעוזרים לעולים, ולא משנה איזו שפה, אני אפילו לא מתייחס כאן לשפה.

יואל רזבוזוב: שוב, אנחנו מדברים שהקפיצו את הסכום בלפ"מ, בכ-300 מיליון ₪.

יואל רזבוזוב: אפשר לבדוק, אלה נתונים שאתמול במליאת הכנסת נחשפתי אליהם.

יואל רזבוזוב: אפשר לעזור.

אברהם נגוסה: 300 מיליון?

יואל רזבוזוב: היה 300 היום 570.

יואל רזבוזוב: לדעתי שמעתי אתמול - - -

אברהם נגוסה: לעיתון הזה?

יואל רזבוזוב: לא, הסכום ללפ"מ.

יואל רזבוזוב: השנה התקציב של לפ"מ הוא 570 מיליון ₪.

יואל רזבוזוב: זה המון כסף.

יואל רזבוזוב: הסכום לפני היה כ-300 וזה כמעט הוכפל.

יואל רזבוזוב: אם רוצים לעזור לעולים וכולנו מסכימים שסגירת העיתון תפגע בעולים, תתנו, אני מאמין, מיליון ₪ מתוך ה-570 זה כבר יעזור, ואני מאמין שלא יסגרו את עיתון.

יואל רזבוזוב: אם נחשב באחוזים זה פחות מ-0.5%.

יואל רזבוזוב: אז אני כן חושב שיש פתרון ואני כן שמח על זה שאנחנו דנים למרות שזה עסק פרטי ואנחנו מדברים כאן על פגיעה בעולים בוועדה, וכן אפשר לעזור לעולים ואנחנו בוועדה צריכים לדרוש שחלק מתקציבי לפ"מ, כי זו לשכת פרסום ממשלתית שמעבירה תקציבים ומפרסמת הודעות לציבור, ישנו ציבור עולים שלא שולט בעברית כפי שצריך, וכן להעביר לשם את הכסף כדי שגם המידע יגיע אליהם כי הרבה פעמים זה מידע נחוץ, אם הממשלה נותנת ומתקצבת את הגוף הזה, והגוף הזה מתקצב הודעות ממשלתיות לציבור, אני חושב שציבור העולים הוא חלק מהציבור וכן שליטה בעברית לא מספיק טובה, וזה כסף קטן.

יואל רזבוזוב: כמו שאמרתי, אני לא מבקש פה משהו גדול ואנחנו כוועדה, ואני בטוח שכולם מסכימים איתי, לא מבקשים דברים גדולים.

יואל רזבוזוב: אנחנו מבקשים משהו מאד קטן ואנחנו יכולים להציל גם את העיתון.

יואל רזבוזוב: אנחנו לא מצילים רק את העיתון, אנחנו מצילים ועוזרים לעליה, לאנשים שזקוקים לכך.

יואל רזבוזוב: כפי שאמרתי זה לא סתם דיון ואנחנו מדברים בשביל לעשות כותרות.

יואל רזבוזוב: יש פה פתרונות אמתיים שאפשר לעשות, עניין של סדר עדיפויות ורצון.

יואל רזבוזוב: תודה.

אברהם נגוסה: תודה.

אברהם נגוסה: חבר הכנסת רוברט טיבייב בבקשה.

רוברט טיבייב: תודה ידידי אברהם נגוסה, תודה לחברת הכנסת סופה לנדבר שהשכילה להעלות את הנושא על סדר היום, יואל רזבוזוב כמובן.

רוברט טיבייב: יש לי בעיה עם המושג "עסק פרטי" סליחה, אני מתנצל גבירתי סופה לנדבר, כי אין היום mass media שהוא רווחי.

רוברט טיבייב: אין בעולם מושג כזה.

רוברט טיבייב: אין דבר כזה.

רוברט טיבייב: קודם כל mass media הוא כלי, זה קודם כל מידע אובייקטיבי שצריך להגיע לאנשים.

רוברט טיבייב: זו המלחמה, לכיוון הזה אנחנו נלחמים.

רוברט טיבייב: שאלה אם אפשר, ידיעות אחרונות הוא עיתון רווחי?

ינון אנגל: אני אתייחס אחר כך.

רוברט טיבייב: תודה.

רוברט טיבייב: אני בטוח שיש פה עניינים של פרסום, עניינים אחרים שמנסים להכנס לפה כל מיני, אתה יודע מה, אליטות חברתיות כלכליות, אליטות של mass media, כולם מנסים לשלוט על זה.

רוברט טיבייב: במקרה הזה יש לי, רבותי, בעיה ענקית.

רוברט טיבייב: איפה העובדים של עיתון וסטי?

רוברט טיבייב: לפחות חלק מהם?

שלומית אבינח: - - -

רוברט טיבייב: אוקיי.

רוברט טיבייב: ויש פה נציג של משרד הקליטה?

שלומית אבינח: הזמנו אותם, והם בחרו שלא להגיע.

שלומית אבינח: מלשכת מנכ"ל.

רוברט טיבייב: יופי.

רוברט טיבייב: בחרו שלא להגיע.

סופה לנדבר: לא, אני כבר לא שרה.

סופה לנדבר: אם הייתי בוחרת הייתי גם יוזמת וגם באה לכאן.

רוברט טיבייב: סליחה, אנחנו חייבים לעשות עם זה משהו.

רוברט טיבייב: מה זה הדבר הזה?

רוברט טיבייב: מה זה הזלזול הזה?

רוברט טיבייב: בחרו שלא להגיע?

שלומית אבינח: הזמנו את המנכ"ל, את לשכת המנכ"ל.

שלומית אבינח: אני אומרת לפרוטוקול.

רוברט טיבייב: אני מבקש לציין את זה.

רוברט טיבייב: זו ממש שערורייה מה שקורה פה.

רוברט טיבייב: חוץ מעובדי עיתון וסטי, אני כמעט בטוח ואני פונה לכל העיתונאים דוברי רוסית בארץ, אתם הייתם צריכים לבוא לפה ולתמוך.

רוברט טיבייב: היום זה עיתון וסטי ומחר זה מישהו אחר.

רוברט טיבייב: רבותיי, יש מלחמה על מידע, מידע אובייקטיבי, ועיתון וסטי ממש הסתדר עם התפקיד הזה די טוב, הוא די אובייקטיבי.

רוברט טיבייב: זה מה שחסר לאנשים.

רוברט טיבייב: על זה המלחמה, לא על הכסף.

רוברט טיבייב: אתה יודע מה, פחות על הכסף.

רוברט טיבייב: כי כמו שציינתי אין היום mass media רווחי.

רוברט טיבייב: אין שאלה אם רוצים להביא את המידע האובייקטיבי לאנשים או לא.

רוברט טיבייב: במקרה הזה, כנראה שלא.

רוברט טיבייב: אם משרד הקליטה החליט לא לבוא, זו אמירה.

אברהם נגוסה: אני רוצה לשאול את שרת הקליטה לשעבר שלא מזמן עזבה את המשרד, איך התנהל המשרד בעבר.

סופה לנדבר: אתה יודע בדיוק שאנחנו תמכנו ב-mass media ברוסית, בצרפתית ובאמהרית, מפני שאני חושבת שזה כלי קליטה אמיתי, זה כלי עידוד עליה וזה כלי קליטת עליה.

סופה לנדבר: אני מצטערת שהם לא נמצאים כאן.

רוברט טיבייב: אני מתנצל, גבירתי חברת הכנסת סופה לנדבר, היושב ראש אברהם נגוסה, זו בדיוק הוכחה נוספת, דיברנו על תקרת הזכוכית.

רוברט טיבייב: אני אפילו לא חבר של סופה, אנחנו מכירים ולפעמים גם נלחמים בכנסת, אבל תבין, אם סופה לנדבר הייתה היום שרת הקליטה דבר כזה היה יכול לקרות?

אברהם נגוסה: לכן שאלתי כי היא עזבה את המשרד לא מזמן.

אברהם נגוסה: אני אומר, האם הנושא הזה לא בא לשולחנך לפני חודשיים, לפני שלושה חודשים, לפני חצי שנה?

אברהם נגוסה: אני מברר את הדברים.

סופה לנדבר: קודם כל אני אסירת תודה על כך שהסכמת לנהל את הדיון היום על עיתון וסטי בגלל שאני מבינה שההבנה שלך שבשפות העולים יהיו גם כלי תקשורת, גם כל החומרים שדאגתי שצריכים להיות במשרדי הממשלה נגישים לעולים בכמה שפות.

סופה לנדבר: אתה יודע שבדיוק בזמן שניהלתי את המשרד, הדבר הראשון שעשיתי היה נגישות.

סופה לנדבר: אני מצטערת אבל אני לא במשרד העלייה והקליטה היום.

רוברט טיבייב: אברהם תן לי לתקוף אותך - - -

אברהם נגוסה: לא, רציתי - - - נשמע מהמנכ"ל ולאחר מכן - - -

רוברט טיבייב: אברהם, אתה היחידי פה שמייצג את הממשלה נכון להיום.

אברהם נגוסה: זה לא עניין פוליטי ולא מפלגתי.

אברהם נגוסה: הנושא הוא, אמרתי בהתחלה, זה עניין טובתם של העולים.

רוברט טיבייב: ברור.

רוברט טיבייב: בוא נפנה ביחד לראש הממשלה ונברר מה קורה במשרד.

רוברט טיבייב: שבוע שעזבה השרה.

סופה לנדבר: אני לא רוצה להעביר את האשמה לראש הממשלה עכשיו.

סופה לנדבר: הייתי פונה לראש הממשלה שהוא היום ממונה על משרד העלייה והקליטה והייתי מבקשת, אפשר להעביר כסף מלפ"מ - - -

רוברט טיבייב: אולי זו הוראה שלו?

רוברט טיבייב: בואו נברר.

אברהם נגוסה: לא.

רוברט טיבייב: ברור לי שלא.

אברהם נגוסה: לכן אני מברר.

אברהם נגוסה: אם הנושא התחיל אחרי שהיא עזבה או שהוא היה גם כשהיא הייתה שרת הקליטה ואז הייתה בעיה של - - -

רוברט טיבייב: אדוני היושב ראש, אתה גם פוליטיקאי חבל על הזמן.

אברהם נגוסה: זה חשוב מאוד, מתי הסגירה התעוררה, האם מיד אחרי שהיא עזבה או בעת שהיא הייתה שרת הקליטה.

אברהם נגוסה: זה מידע חשוב לנו.

סופה לנדבר: אדוני אני לא רוצה להיות לא צנועה, אבל במשך שנים כשאני ניהלתי את משרד העלייה והקליטה, קרו שם המון דברים ואם תרשה לי ותחליט לעשות ועדה על מה שקרה בשלוש הקדנציות של סופה לנדבר, אני חושבת ששעות רבות, ואתה יודע וכולם יודעים, לא נסיים את הישיבה הזאת בגלל שהיו שינויים בכל המקומות.

סופה לנדבר: אני כשרה נתתי הוראה ותמכתי בכל כלי תקשורת בכל השפות.

סופה לנדבר: עיתון וסטי היה בתמיכה בפרסומים - - -

רוברט טיבייב: את הפרסומים ראיתי חד משמעית.

סופה לנדבר: אני מצטערת שהמשרד החליט שלא להגיע אבל אני לא רוצה להעביר את האשמה לאף אחד.

סופה לנדבר: אני רוצה להעביר את הבקשה שלנו לידיעות אחרונות שיעשו כל מאמץ לא לסגור.

רוברט טיבייב: בעולים הדיגיטלי אנחנו נחשפים להמון מידע, בפייסבוק, באתר האינטרנט, אבל לתמיד העיתון יהיה חבר שאתה פותח את העיתון, אתה מדבר איתו.

רוברט טיבייב: אתה לא יושב מול המסך, אתה יושב מול חבר.

רוברט טיבייב: אתה יושב מול עיתונאי שכותב כתבה כזו או אחרת וזו הרגשה שלנו בכללי, את הדבר הזה לוקחים מציבור דוברי הרוסית.

רוברט טיבייב: תאר לעצמך חלילה וחס שהיום סוגרים – ודרך אגב, אני מתנצל, אני לא מנוי על ידיעות אחרונות, אני מנוי על הארץ ומעריב.

רוברט טיבייב: אני צריך לדעת מה קוראים עלינו ואיך מקללים אותנו, אז אני מקבל את המנוי גם כן.

רוברט טיבייב: תודה רבה אדוני היושב ראש.

אברהם נגוסה: תודה.

אברהם נגוסה: נפנה למנכ"ל שייתן לנו תמונה כללית.

אברהם נגוסה: מתי התעוררה הבעיה של סגירת העיתון?

אברהם נגוסה: אני מבקש גם שתתייחס - - -

ינון אנגל: תנו לי לדבר אני אציע גם פתרון שיהיה תלוי בכם, לא בי.

ינון אנגל: אני רוצה להגיד מילה אישית.

ינון אנגל: אני אישית הקמתי את וסטי ב-1992.

ינון אנגל: תוך חודש באו אלינו אחרי שהם עזבו את מעריב, באו אלינו ואנחנו תוך חודש הקמנו את העיתון הזה והעיתון היה מצליח והייתה לו תפוצה גדולה.

ינון אנגל: העיתון הזה לאט לאט ירד, אנחנו חיסלנו את המהדורה היומית שלא הצליחה לקבל מספיק פרסום ועיתונים חיים בדרך כלל – רוב הכסף בא מהפרסום ולא ממכירת העיתון, ונשארנו עם מהדורת סוף השבוע.

ינון אנגל: פתחנו את מהדורת האינטרנט שממשיכה, ברוך השם יש לנו כניסות לא מעטות של עשרות אלפים, אבל גם הוא עדיין מפסיד כסף והחלטנו לסגור את המהדורה המודפסת, אנחנו עדיין נשארנו במהדורה הדיגיטלית מתוך כוונה לתת לזה את האפשרות אולי להתאזן, כי גם הוא מפסיד כסף.

ינון אנגל: אנחנו סובלים הפסדים של הפרינט, כל מצב הפרינט, העיתונות המודפסת במדינת ישראל קשה.

ינון אנגל: הקימו פה חינמון שמקבל מודעות במחירי היצף, שהוא פוגע בכל העיתונים המודפסים והיום כל העיתונות המודפסת נמצאת בבעיה קשה ואני לא יודע מה יהיה פה בעוד חמש שנים, עם עיתונים, בלי עיתונים, עם דמוקרטיה, בלי דמוקרטיה, זה התהליך שקורה היום בעיתונות המודפסת.

ינון אנגל: אנחנו סגרנו את וסטי בכאב לב רב, ואומר לך את זה, זה שהקים את וסטי.

אברהם נגוסה: מתי סגרתם?

ינון אנגל: הודענו להם לפני חודשיים שב-31 לדצמבר תהיה המהדורה האחרונה.

ינון אנגל: אנחנו נשארים באינטרנט שהוא פי כמה יותר נפוץ מהמהדורה המודפסת.

ינון אנגל: אבל יש לי פתרון.

ינון אנגל: לשכת הפרסום הממשלתית לפ"מ, בשנה האחרונה פרסמה בוסטי בערך בסכום של בין 50,000 ל-100,000 שקל לשנה.

ינון אנגל: אם אתם מסוגלים דרך הצנרת הממשלתית שאני לא בקיא בה, להביא למצב שלפ"מ יתחייב לפרסם בוסטי, כולל במהדורה הדיגיטלית ב-2019 בשלושה מיליון שקל, אנחנו לא נסגור את העיתון.

ינון אנגל: קחו את התהליך הזה ותנסו להביא אותו.

ינון אנגל: אני תמיד גם יכול לפתוח בחזרה.

ינון אנגל: אני לא מאמין שאפשר להתגבר, אבל אני אומר עוד פעם, אם לפ"מ, לשכת הפרסום הממשלתית שזה כסף ממשלתי יבוא ויגיד "אני מוכנה לפרסם בוסטי" אני לא רוצה מתנות ולא רוצה הטבות, לא רוצה שום דבר בחינם.

ינון אנגל: כנגד פרסום.

ינון אנגל: תתחייב שא ת כל המודעות הממשלתיות וכל מה שיש יתנו לנו תקציב של שלושה מיליון שקל בשנה, אנחנו נפתח את המהדורה שאנחנו סוגרים.

ינון אנגל: אין בכלל ויכוח בעניין הזה.

ינון אנגל: אנחנו לא מסוגלים היום להמשיך להפסיד במצב שהעיתונות נמצאת.

ינון אנגל: אני חרד לא פחות מכם.

ינון אנגל: תדאגו שמשרד הקליטה או מישהו יבוא ללפ"מ ויבטיח לנו תקציב ממשלתי לפרסום, לא מתנות ולא מענקים ולא טובות הנאה ולא פרוטקציות אלא כנגד פרסום, אני מודיע כאן, אנחנו נשקול שוב את ההחלטה שלנו.

ינון אנגל: אני סיימתי.

אברהם נגוסה: עוד לא גמרנו.

אברהם נגוסה: האם משרד הקליטה או משרד ממשלתי היה מעורב בהחזקת העיתון?

ינון אנגל: ממש לא.

ינון אנגל: זה עיתון שהוקם על ידי קבוצת ידיעות אחרונות שהעלייה הייתה בשיאה.

ינון אנגל: זה לא סוד שאחוז הקריאה ירד, קוראים אותו בדרך כלל אנשים מבוגרים, הצעירים שעלו מרוסיה לשמחתנו עוברים לא ט לאט לעברית.

ינון אנגל: אבל אני מודיע פה בצורה הכי אחראית, אם משרד הקליטה ולפ"מ יתחייבו כנגד פרסום, אנחנו לא מקבלים לא מתנות ולא הטבות מאף אחד, כנגד פרסום ב-2019 להפנות תקציב של שלושה מיליון שקל לוסטי אנחנו נשקול את זה מחדש.

ינון אנגל: האתגר הוא שלכם, לא שלנו.

ינון אנגל: צריך לעבוד על זה מהר.

אברהם נגוסה: אף פעם משרד הקליטה או משרד ממשלתי לא היה מעורב במימון העיתון הזה.

אברהם נגוסה: מה שהם רוצים פרסום, לפ"מ פנתה עליך, עשית פרסום, נתתם לה שירות - - -

סופה לנדבר: לא, המשרד מבקש לפרסם ולפ"מ מאשר, או יפרסם פה או יפרסם שם.

אברהם נגוסה: זה מה שאני אומר, כלומר אתם סיפקתם שירות וקיבלתם בין 50,000 ל-100,000 שקל לשנה.

אברהם נגוסה: אבל זה לא מימון משרדי.

ינון אנגל: לא, כנגד מודעות.

ינון אנגל: קבוצת ידיעות אחרונות לא מקבלת שום מימון.

ינון אנגל: לפ"מ היום מעבירה את עיקר התקציבים לחינמון, זה המצב היום.

אברהם נגוסה: ברור לנו.

אברהם נגוסה: אני רוצה לקרוא לכם את תשובת משרד העלייה והקליטה להזמנה שלנו להשתתפות בדיון.

אברהם נגוסה: "הנושא שבנדון אינו בתחום אחריות והטיפול של משרד העלייה ולכן לא יגיע נציג מטעם המשרד לוועדה הנ"ל".

רוברט טיבייב: זה לא מעניין אותם?

רוברט טיבייב: אני לא מבין.

אברהם נגוסה: זו תגובתם.

אברהם נגוסה: שאלת אם הם הוזמנו או לא.

אברהם נגוסה: הזמנו אותם וזו תגובתם.

אברהם נגוסה: אנחנו יכולים להמשיך להצעה של כבוד המנכ"ל - - -

רוברט טיבייב: תן לי להתייחס לעוד כמה דברים.

אברהם נגוסה: בבקשה.

רוברט טיבייב: סליחה אדוני המנכ"ל אני מתנצל, אבל התפקיד שלי הוא ביקורת ואני חייב להביא אותה.

רוברט טיבייב: לפעמים אני מביא ביקורת גם על המפלגה שלי והרבה יותר לקואליציה, אבל זה סיפור אחר.

רוברט טיבייב: יש כאלה שאוהבים - - -

אברהם נגוסה: אבל למה להאשים אותה?

אברהם נגוסה: שום ממשלה - - -

רוברט טיבייב: אני לא מאשים.

אברהם נגוסה: אל תעשו פוליטיקה.

אברהם נגוסה: אנחנו פה ביררנו, שום משרד ממשלתי לא היה מעורב.

אברהם נגוסה: לכן אתה לא יכול להאשים עכשיו את הקואליציה.

רוברט טיבייב: עצם העובדה שמשרד הקליטה החליט לא לבוא, הממשלה אשמה.

רוברט טיבייב: בוא נסתכל לאמת בעיניים.

אברהם נגוסה: זה שהם לא באו שהזמנו אותם - - -

רוברט טיבייב: הם החליטו לא לבוא.

אברהם נגוסה: הם אמרו שהנושא לא בתחום שלהם, קראתי את תגובתם לפרוטוקול.

אברהם נגוסה: כי אני גם צריך - - -

רוברט טיבייב: אדוני היושב ראש, זה לא מעניין אותנו.

אברהם נגוסה: הסיבה שהם לא באו כי הנושא הזה אף פעם לא היה באחריותם ולא בטיפולם.

רוברט טיבייב: זה לא עניין של אחריות.

אברהם נגוסה: אני חולק על מה שהם אמרו, כי אמרתי בהתחלה, מה שגרם לי לקיים את הדיון למרות שאני יודע שזה עסק פרטי, הוא טובת העולים.

רוברט טיבייב: עוד כמה משפטים.

רוברט טיבייב: אני כבר אמרתי שאין דבר כזה ש-Mass media זה רווחי, זה ממש שליטה, זה ממש מידע, כל אחד מסתכל על זה איך שהוא רוצה, אבל אלו כללי המשחק.

אברהם נגוסה: אל תאשים את הממשלה, אל תאשים את הקואליציה.

רוברט טיבייב: עוד לא אמרתי ממשלה.

אברהם נגוסה: אמרת קודם.

רוברט טיבייב: אבל יש פה עוד איזו שהיא מגמה, יכול להיות ואני מאוד מקווה שאני טועה, כשקניתם את האתר ISROS, ידעתם שהדבר הזה לא יהיה רווחי?

רוברט טיבייב: אני שואל שאלה.

ינון אנגל: לא יודע, אני לא עסקתי בזה אישית.

רוברט טיבייב: סגרתם איזה שהוא אתר, אני לא רוצה להתייחס לזה, אחר כך סגרתם א ת העיתון וסטי, אחר כך תסגרו גם את האתר וסטי.

רוברט טיבייב: חלילה וחס זה לא תיאוריית קונספירציה, אני רוצה להבין את המגמה.

רוברט טיבייב: ברור שתגיד לא.

רוברט טיבייב: אבל אני שואל את עצמי האם קיימת מגמה, האם זה היחס כלפי העולים ואתה יודע מה, אני לא מאשים את עיתון וסטי, אני גם לא מאשים את הממשלה, אני מאשים את ציבור דוברי הרוסית, היינו צריכים לבוא לפה ולסגור את הכנסת ולהראות מה קורה.

רוברט טיבייב: לצערנו הרב זה לא קורה, אבל זו צריכה להיות דוגמה.

רוברט טיבייב: רק שבועיים שרת הקליטה הפסיקה להיות שרת הקליטה ופתאום משרד הקליטה החליט לא לבוא.

אברהם נגוסה: נכון.

אברהם נגוסה: אני שאלתי אם משרד הקליטה היה ממנה - - -

רוברט טיבייב: הזמנת אותם - - -

אברהם נגוסה: כן, הזמנו אותם - - -

רוברט טיבייב: החליטו לא לבוא.

רוברט טיבייב: כתוב.

אברהם נגוסה: בסדר, תסתכל במישור העובדתי.

אברהם נגוסה: לא הכל פוליטיקה.

אברהם נגוסה: בוא נסתכל על המישור העובדתי.

רוברט טיבייב: אברהם, לא התייחסתי לפוליטיקה, אני פשוט רוצה להגיד - - -

אברהם נגוסה: לא, נכנסת כשאמרת שהשרה עזבה ולאחר שבועיים סוגרים.

אברהם נגוסה: זו פוליטיקה.

אברהם נגוסה: מבחינה עובדתית אני שאלתי האם הממשלה, ולא משנה אם זו ממשלת מערך - - -

סופה לנדבר: תרשה לי לעזור לך - - -

רוברט טיבייב: אתה יודע מה, הממשלה הכי טובה.

רוברט טיבייב: לא הכי טובה.

רוברט טיבייב: טובה.

אברהם נגוסה: חבר הכנסת רוברט טיבייב, אני אומר שתתמקד, מבחינה עובדתית הממשלה לא הייתה מעורבת, לא משרד הקליטה ולא משרד אחר, לא היו מעורבים במימון העיתון הזה.

אברהם נגוסה: אם היו מעורבים ופתאום מפסיקים, הטענה שלך נכונה.

אברהם נגוסה: אבל זה לא נכון.

רוברט טיבייב: לא אמרתי שהיו מעורבים, אמרתי שהחליטו לא לבוא לישיבה.

אברהם נגוסה: אז זה בסדר, הביקורת זה למשרד הקליטה, אני אתך, אבל הסיבה שלהם שהם לא מטפלים בזה.

אברהם נגוסה: למרות שהמשרד לא מטפל הם היו צריכים להגיע לכאן לטובת העולים למצוא פתרון אחר, חלופי.

רוברט טיבייב: אתה יודע מה, אין לי בעיה עם הממשלה, אין לי בעיה עם משרד הקליטה, אין לי בעיה עם ידיעות אחרונות, יש לי בעיה באמת עם הקהל שלנו.

רוברט טיבייב: מפה צריך להיות מסר חד משמעי, רבותיי, אם אנחנו לא נעזור לעצמנו אף אחד לא יעזור.

רוברט טיבייב: עובדתית, אנחנו רואים את זה היום.

רוברט טיבייב: תודה אדוני היושב ראש.

אברהם נגוסה: תודה, אלכסנדר וילנסקי, העורך הראשי של עיתון וסטי.

אברהם נגוסה: תכניס אותנו לנושא, להשתלשלות העניינים שהגענו למצב הזה ואיך לדעתך נצא ממנו.

אלכסנדר וילנסקי: קודם כל לגבי רווחיות העסק, עיתון וסטי הוא לא העיתון היחיד בשפה הרוסית, יש גם את קבוצת נובוסטי נידיילי, הקבוצה של אלי אזור שזה עסק פרטי לא רווחי, עסק מפסיד כמובן כמו הרבה עסקים במדיה, וזה לא נסגר.

אלכסנדר וילנסקי: ואף אחד לא סוגר אותו.

אלכסנדר וילנסקי: נובוסטי נידיילי זה אחר.

אלכסנדר וילנסקי: יש שם כמה עיתונים יש שם חבילה מאוד מכובדת של - - -

ינון אנגל: כמה אנשים הוא מעסיק, אלי אזור?

אלכסנדר וילנסקי: אני יודע?

אלכסנדר וילנסקי: בערך כמו עיתון וסטי, שישה או שבעה.

ינון אנגל: אני אגיד לך.

ינון אנגל: חמישה.

אלכסנדר וילנסקי: מצוין.

אלכסנדר וילנסקי: כמה יש במערכת וסטי?

ינון אנגל: תן לי רגע להגיד לך.

ינון אנגל: יש שם חמישה, כל החומרים שם מועתקים מרוסיה, הוא משלם 100 דולר לשום דבר, זה לא עיתון, זה פמפלט של קטעי עיתונים מרוסיה.

ינון אנגל: אם אתה קורא לזה עיתון, צר לי זו לא המנטליות של ידיעות אחרונות.

ינון אנגל: אנחנו מנסים לייצר עיתונות איכותית.

אלכסנדר וילנסקי: המנטליות של ידיעות אחרונות זה לסגור עיתון שאף אחד לא מבין מה זה העיתון הזה, על מה כתוב שם, מה הציבור שהוא פונה אליו ולא אכפת לו.

אלכסנדר וילנסקי: לא רק לא מבין, לא אכפת לו.

אלכסנדר וילנסקי: יחד עם זאת, אם אתה נוגע בזה, זה מדיניות כושלת וזה ניהול כושל מבחינת המסחר והשיווק.

אלכסנדר וילנסקי: יושבת שם אישה שהיא מנהלת שיווק שהיא כבר שנה לא מדברת איתי, לא מדברת מילה אחת.

אלכסנדר וילנסקי: לא מדברת, כי היא חושבת שאני לא מבין בכלום והיא היחידה שמבינה והיא לא מביאה גרוש.

אלכסנדר וילנסקי: אתר וסטי קיים שנתיים.

אלכסנדר וילנסקי: שנתיים אני מתחנן, אני על ארבע מתחנן, תעשו משהו, תעשו פרזנטציות, תקדמו את האתר.

אלכסנדר וילנסקי: נאדה, שום דבר.

אלכסנדר וילנסקי: לא אכפת לאף אחד ולא מעניין את אף אחד.

אלכסנדר וילנסקי: המדיניות של ידיעות אחרונות הוד מעלתם זה לשים מפקח על כל עורך שהוא מדבר רוסית כאילו אני ילד קטן, טירון קטן שלא מבין כלום.

אלכסנדר וילנסקי: אני 28 שנה בארץ, ומתוך 28 שנה אני עוסק בעיתונות ישראלית 27 שנה.

אלכסנדר וילנסקי: אני מתיימר שאני קצת יודע מה זה עיתונות ומה זה עיתונות ישראלית.

אלכסנדר וילנסקי: 27 שנה מתוך 28 שאני בארץ, ומכתיבים לי מה לעשות, איך לעשות, מה צריך להיות בעיתון, מה צריך להיות על העמוד הראשון ואיך צריך לנהל את העסק הזה.

אלכסנדר וילנסקי: אני לא צריך את זה, זה מצחיק, כי הקהל של ידיעות אחרונות זה לא קהל של עיתון וסטי.

אלכסנדר וילנסקי: זה ממש לא.

אלכסנדר וילנסקי: חוץ מזה, עוד פעם אם אנחנו מדברים על רווחיות, למה המדינה ה זאת מחזיקה את ערוץ 10?

אלכסנדר וילנסקי: בציפורניים נלחמים על ערוץ 10, עסק פרטי, עסק כושל, עם מדיניות כושלת ומנהיגות כושלת.

רוברט טיבייב: תן לי לענות לו בבקשה.

אברהם נגוסה: רגע.

אלכסנדר וילנסקי: והעיתון הזה משקף את היחס, אני לא רוצה להגיד את של כולם אלא רובם במדינה הזאת לקהל הרוסי, למגזר כולו.

אלכסנדר וילנסקי: זה היחס.

אלכסנדר וילנסקי: אם צריך לסגור משהו, דבר ראשון מה סוגרים?

אלכסנדר וילנסקי: משהו לרוסים, מה אכפת לנו מהם.

אלכסנדר וילנסקי: בלאו הכי, כמו שרוברט אמר, הם לא יצאו לרחובות, לא יחסמו את הכניסה לכנסת, לא יעשו חסימות באיילון, לא, הם לא יעשו.

אלכסנדר וילנסקי: אז אפשר לעשות איתם מה שרוצים ועושים מה שרוצים.

אלכסנדר וילנסקי: למה לסגור את וסטי?

אלכסנדר וילנסקי: ואני רוצה לתת קצת רקע ויש כאן חברים שיכולים להעיד על האמת בדבריי.

אלכסנדר וילנסקי: עיתון וסטי הוא לא סתם עיתון, הוא לא עוד עיתון כמו נובוסטי נידיליי עם חמישה אנשי מערכת.

אלכסנדר וילנסקי: מערכת של וסטי היא הרקבה יותר גדולה, זה שישה אנשים כולל אני.

אלכסנדר וילנסקי: אחרי גלי פיטורין ענקיים שהיו שם וצימצומים וכל זה.

אלכסנדר וילנסקי: זה היה 180 איש בהתחלה, מ-180 איש נשארו שישה כולל אותי.

אלכסנדר וילנסקי: ברור שזה לא עיתון במונחים של ידיעות אחרונות.

אלכסנדר וילנסקי: אנחנו עכשיו שייכים לידיעות תקשורת.

אלכסנדר וילנסקי: למה ידיעות תקשורת?

אלכסנדר וילנסקי: מה, אנחנו מקומון?

אלכסנדר וילנסקי: לא.

אלכסנדר וילנסקי: אנחנו עיתון לכל דבר, רק בשפה הרוסית.

אלכסנדר וילנסקי: זה הכל.

רוברט טיבייב: זה לא הכל, זו הבעיה.

אלכסנדר וילנסקי: זו הבעיה, אני ציינתי את זה.

אלכסנדר וילנסקי: חוץ מזה זה לא סתם עיתון, זה סמל של העלייה של שנות התשעים.

אלכסנדר וילנסקי: דורות על גבי דורות גדלו על העיתון הזה, גדלו עליו.

אלכסנדר וילנסקי: האנשים לא ראו את סוף השבוע שלהם בלי מהדורת סוף השבוע של עיתון וסטי, כולל תחקירים עיתונאיים, וכל זה, זה היה עיתון מפואר והיום נשארו ממנו השרידים והחלקים האלה, וגם רוצים לדרוך על זה ולמחוץ את זה.

סופה לנדבר: עם רמה עיתונאית מאוד גבוהה.

אלכסנדר וילנסקי: נכון.

אלכסנדר וילנסקי: וזה מאוד כואב.

אלכסנדר וילנסקי: לפני שנתיים וכמה, כשגייסו אותי לעיתון, הייתה לי גאווה גדולה כי אני עכשיו אהיה עורך ראשי של עיתון וסטי.

אלכסנדר וילנסקי: לא עיתון נובוסטי, לא עיתון - - -, וסטי.

אלכסנדר וילנסקי: וסטי זה מותג.

אלכסנדר וילנסקי: ואת המותג הזה הורגים היום.

ינון אנגל: אני רוצה להתייחס.

ינון אנגל: צר לי על מה שאמרת.

אלכסנדר וילנסקי: גם לי.

ינון אנגל: כי אתה לא מבין שאנחנו כבר כמה שנים מסבסדים את עיתון וסטי עם ההפסדים שלו, אני לא רוצה להגיד מספרי תפוצה, עם מה התחלנו ולמה הגענו והאוכלוסייה הרוסית קוראת פחות ופחות את העיתונים ברוסית, העיתונים שהזכרת הם לא עיתונים בעיני, הם בסך הכל מעתיקים, אין שם מערכת, אין שם חשיבה - - -

רוברט טיבייב: אז תשמור את המותג.

ינון אנגל: תרשו לי רגע אחד.

ינון אנגל: אנחנו משאירים את האתר הדיגיטלי.

סופה לנדבר: זה לא מחליף.

ינון אנגל: סליחה, אני רק רוצה לענות לחברי וידידי.

ינון אנגל: אנחנו משאירים את האתר הדיגיטלי, כמות הכניסות היא בערך פי 200 ממה שעיתון וסטי מוכר, לפני שבאת אני הצעתי פתרון שלשכת הפרסום הממשלתית תתחייב לפרסם גם בעתון המודפס וגם בדיגיטל בשלושה מיליון שקל ב-2019 ואנחנו לא נסגור את העיתון, אבל שיקחו את זה כאמביציה.

ינון אנגל: אני משלם בידיעות אחרונות משכורת ללמעלה מ-2,000 איש, והיום אנחנו במצוקה איומה, ואם אתה אצלנו בבניין אתה יודע שהפרינט הולך ונכחד ויש לנו מחירי מודעות שהחינמון מכתיב לכל השוק והוא גומר את כל העיתונות הכתובה.

ינון אנגל: בזה תילחמו.

ינון אנגל: אני האחרון שרוצה לסגור את וסטי, אני אשמח, אתה יודע, לא רוצה שירוויח, אבל שלא יפסיד.

ינון אנגל: תדאגו לתקציבי פרסום ממשלתיים, אני מודיע, לא נסגור את העיתון וגם אם נסגור אפשר לפתוח אותו.

סופה לנדבר: כמה עיתונאים עובדים בעיתון ידיעות אחרונות?

ינון אנגל: סדר גודל של 400.

סופה לנדבר: וכמה כאן?

אברהם נגוסה: שישה.

סופה לנדבר: רבותי, אי אפשר - - -

ינון אנגל: תסלחי לי, גם בעיתון ידיעות אחרונות אנחנו סוגרים מוספים ומאחדים מוספים כדי לשרוד.

ינון אנגל: זה לא התקופה שהייתה פעם.

ינון אנגל: אני הקמתי את וסטי, אני יודע כמה הוא היה מדפיס כל פעם, היום הוא לא מוכר אפילו 5% ממה שהוא היה בשיא שלו.

ינון אנגל: וזה המצב.

ינון אנגל: תדאגו לתקציבי פרסום ואנחנו לא נסגור את העיתון.

ינון אנגל: אם אתם מסוגלים.

ינון אנגל: אם אתם לא מסוגלים, אנחנו לא יכולים לסכן את כל המוסד הזה בנושא שמפסיד.

ינון אנגל: אני יכול להגיד לכם רק דבר אחד, לא רק וסטי נסגר, אנחנו מצמצמים עוד דברים, סגרנו שני מגזינים בשנה האחרונה, אני לא יכול לסכן, 5,000 משפחות מתפרנסות מידיעות אחרונות.

ינון אנגל: האחריות שלנו היא שהם יוכלו להתקיים.

ינון אנגל: זה לא מצב פשוט היום.

ינון אנגל: ואני לא אגיד אם אנחנו מרוויחים או מפסידים, אנחנו עסק פרטי.

סופה לנדבר: כמה ידיעות אחרונות מקבל מלפ"מ?

ינון אנגל: פחות מישראל היום.

ינון אנגל: אני לא אתן נתונים מסחריים, אנחנו עסק פרטי.

ינון אנגל: אני אומר לך ,הגוף שמקבל הכי הרבה כספים זה ישראל היום.

ינון אנגל: תדאגו ששלושה מיליון יגיעו לוסטי, גם לדיגיטלי, גם לפרינט, אני פה מתחייב שלא נסגור.

רוברט טיבייב: אני לא נגדך, אני רוצה להיות איתך.

רוברט טיבייב: אני חושב שכולנו לטובת העניין רוצים להיות ביחד.

רוברט טיבייב: אבל בוא נמצא פתרון הולם.

רוברט טיבייב: כמו שזרקת עלינו עכשיו את האחריות "תמצאו לי שלוש מיליון שקל ואחר כך נפתח מחדש" בינינו, ברור שזה לא יקרה.

ינון אנגל: לא יקרה?

ינון אנגל: תדברו עם משרד הקליטה ש- - -

רוברט טיבייב: תן לי לסיים.

רוברט טיבייב: בוא ננסה באמת, אנחנו נשקול, נעשה ועדה משותפת איתכם, ביחד עם העיתון, ביחד עם העיתונאים, נשב ביחד ונבדוק, תן לנו צ'אנס לפחות להתחיל למצוא את הכסף.

רוברט טיבייב: מה אתה אומר לי עכשיו?

רוברט טיבייב: בוא נסגור, בוא נהרוס את זה, ואחר כך אלוהים יודע אם נבנה.

רוברט טיבייב: ברור שזה לא יקרה.

רוברט טיבייב: ברור שהמשיח לא יבוא ויבנה מחדש את העיתון.

רוברט טיבייב: זה ברור לכולם, אפילו לילד בכיתה א'.

ינון אנגל: וסטי לא נסגר, וסטי משנה צורה.

ינון אנגל: יש לנו כמעט 100,000 כניסות ביום לדיגיטל.

ינון אנגל: מתקרב ל-100,000 כניסות.

ינון אנגל: זה וסטי של היום, אנחנו ב-2014, 2015.

רוברט טיבייב: אני לא נגדך, אני איתך.

רוברט טיבייב: אני רוצה ללכת איתך, אבל אנחנו גם הפוליטיקאים קצת מבינים את העניין.

רוברט טיבייב: מה לעשות, גם אתה פוליטיקאי, אם לא היית, לא היית מגיע למצבים - - -

ינון אנגל: אני לא פוליטיקאי.

רוברט טיבייב: במדינת ישראל כל תפקיד הוא פוליטי.

רוברט טיבייב: זה לא משנה אם מפלגה זו או אחרת.

רוברט טיבייב: אלה עובדות.

רוברט טיבייב: אבל בואו באמת נצא מכאן עם איזו שהיא החלטה, החלטת ביניים, אני מסכים, אני חושב שכולם זורמים איתך.

רוברט טיבייב: בוא נקבל החלטת ביניים ונבדוק מה יקרה בחצי השנה הקרובה.

רוברט טיבייב: אנחנו נכתוב, אנחנו נילחם - - -

ינון אנגל: אני אענה לך.

ינון אנגל: תבוא אלינו עם תשובה תוך שבועיים שלושה, אלה תהליכים שעברו בדירקטוריון ידיעות אחרונות, אני לא יכול ל- - - אותם, אני מודיע לך כאן, אם תהיה לנו התחייבות מלפ"מ על שלושה מיליון שקל לשנה, אנחנו - - -

אברהם נגוסה: חבר הכנסת רוברט, שמעתי את ההצעה שלך, אבל לפני שאנחנו מגיעים לסיכום כדאי שנשמע את האחרים גם.

אברהם נגוסה: יש לי שאלה, הפתרון שנתת שלפ"מ ייתן שלושה מיליון שקל תוכלו - - -

ינון אנגל: נגד פרסום.

ינון אנגל: אני לא רוצה לא מענקים, לא הטבות, כלום, אני נותן תמורה.

ינון אנגל: השנה לפ"מ פרסם בוסטי 80,000 שקל.

רוברט טיבייב: אז תפטר את מנהלת השיווק שלך.

ינון אנגל: סליחה, אני צריך לפרסם, בלפ"מ לטפל.

ינון אנגל: אני גם לא רוצה להתייחס לכל הנתונים - - -

רוברט טיבייב: אז תן לי את הנתונים, אנחנו נטפל.

ינון אנגל: אני לא אתן את הנתונים.

אלכסנדר וילנסקי: אני רוצה להבהיר משהו לגבי האתר והעיתון.

אלכסנדר וילנסקי: יש טעות איומה שעושים במערכת ידיעות אחרונות.

אלכסנדר וילנסקי: הם חושבים שהאתר מחליף את העיתון, וזה לא.

אלכסנדר וילנסקי: זה קהל אחר, זה אנשים אחרים, יש אנשים שרק עכשיו, זה עתה מגיעים לארץ, עוד לא יודעים עברית ועוד לא יודעים כלום ולא יודעים להשתמש במחשב, וזו ההצלה היחידה שלהם.

אלכסנדר וילנסקי: יש אנשים מבוגרים שלא משתמשים באינטרנט ולא קוראים את האתר והעיתון מיועד גם להם.

אלכסנדר וילנסקי: חוץ מכל הקהלים האחרים והאנשים שגם משתמשים באינטרנט וגם קוראים את העיתון כי אלה דברים שונים לפעמים.

אלכסנדר וילנסקי: לגבי 100,000 כניסות, יש 300,000 כניסות והיום אתה במקום - - -

ינון אנגל: אני מדבר על - - -

אלכסנדר וילנסקי: בסדר, יש 300,000 כניסות ביום - - -

ינון אנגל: אבל אין לי פרסום שם.

אלכסנדר וילנסקי: פרסום זה לא אלי.

ינון אנגל: - - -

אלכסנדר וילנסקי: כי מנהלת השיווק לא מדברת איתי.

ינון אנגל: אני לא מאשים אותך בכלום.

אלכסנדר וילנסקי: אני מביא 1,000 - - - מפרסמים, היא לא מתייחסת אלי.

סופה לנדבר: אנחנו לקחנו כיוון לא נכון.

סופה לנדבר: אמרתי, כאשר את העיתון מנהל מישהו שלא קורא רוסית, לא מבין את המנטליות, זה דבר שהוא פסול מראש.

סופה לנדבר: לא יכול להיות שדוברי רוסית לא יכולים לעשות שיווק.

סופה לנדבר: אם הם עיתונאים ברמה כל כך גבוהה והמוצר שלהם ברמה הכי גבוהה, אז יש דוברי רוסית שמסוגלים לקרוא, מבינים את המנטליות ומבינים את הערך של העיתון.

סופה לנדבר: אני לא נותנת הוראות, אני אומרת שכאשר מנהלים את זה לא נכון יכול להיות ששם צריכים לחפש את הסיבה להפסדים.

אברהם נגוסה: אין מחלוקת על הצרכים המיוחדים - - -

סופה לנדבר: זה מוצר ברמה הכי גבוהה.

ינון אנגל: אני השקעתי מאות מיליונים.

ינון אנגל: אתה חושב שאנחנו קיבלנו החלטה בקלות?

ינון אנגל: המותג הוא שלנו.

סופה לנדבר: אנחנו לא מאשימים, אנחנו פשוט מחפשים יחד איתך פתרון.

אברהם נגוסה: אין מחלוקת שיש צרכים מיוחדים, מכיוון שזו אוכלוסייה מבוגרת בעיקר שלא משתמשת באינטרנט ומעדיפה לקרוא את העיתון.

אברהם נגוסה: בעיקר אוכלוסייה מבוגרת.

אברהם נגוסה: לכן אין תחליף לעיתון הזה, אין מחלוקת בעניין.

ינון אנגל: הוא אומר שיש נובוסטי ואקו וכל אלה - - -

אלכסנדר וילנסקי: אבל אתה אומר שזה - - -

אברהם נגוסה: בואו, אנחנו רוצים ללכת לכיוון של פתרון.

אברהם נגוסה: הפתרון שנתת אנחנו צריכים לבדוק - - -

רוברט טיבייב: זה פתרון.

רוברט טיבייב: לקבוע.

סופה לנדבר: לא, אנחנו צריכים לבדוק את זה.

אברהם נגוסה: אנחנו צריכים להיות אופטימיים חבר הכנסת רוברט, אין מרחק גדול בין פוליטיקה ועסקים.

אברהם נגוסה: לכן הוא שומר את העסק שלו, זה תפקידו.

ינון אנגל: זה נכס שלנו וסטי, זה מותג שלנו.

ינון אנגל: אני מביא אותו לדיגיטל.

רוברט טיבייב: בכל במה אני אגיד שמי שהתחיל את העיתון וסטי זה ידיעות אחרונות, בכל במה אני אגיד שמי ששמר על העיתון וסטי זה ידיעות אחרונות.

רוברט טיבייב: ממחר אני מתחיל.

ינון אנגל: - - - יותר להפסיד.

אברהם נגוסה: חבר הכנסת טיבייב, בואו נגיע לכיוון של פתרון.

אברהם נגוסה: בואו נשמע גם אנשים אחרים שהגיעו לכאן להשמיע דבריהם, ואז נכוון להגעה לאיזה שהוא פתרון.

אברהם נגוסה: אין מחלוקת שהעיתון צריך להמשיך, לא צריך לסגור אותו, יש אוכלוסייה שצריכה את העיתון הזה.

אברהם נגוסה: אנחנו רוצים לראות איך אנחנו משאירים אותו.

אברהם נגוסה: בבקשה ליאון ליטינצקי.

סופה לנדבר: חבר כנסת בדימוס.

רוברט טיבייב: פעמיים.

אברהם נגוסה: מאיזו מפלגה?

רוברט טיבייב: זה כבר לא משנה.

11235: אמרת שלא נערב עניינים פוליטיים.

סופה לנדבר: אתה יכול להגיד קודם ממפלגה לא נכונה ואחר כך ממפלגה נכונה.

סופה לנדבר: הנה, הוא נמצא במפלגה הלא נכונה - - -

אברהם נגוסה: אני נמצא פה הרבה שנים, 33 שנים.

אברהם נגוסה: אתה לא נראה שלפני.

11235: מאיזו שנה אתה בכנסת?

אברהם נגוסה: זו הקדנציה הראשונה.

11235: אה, פעם ראשונה 2008 הייתי חבר כנסת ופעם שניה 2013.

אברהם נגוסה: תודה.

11235: אדוני יו"ר הוועדה, חברי כנסת מכובדים והמנכ"ל והאורחים.

11235: נאמר פה בהתחלה שהנושא של עיתון וסטי הוא נושא עסקי.

11235: תרשה לי לומר אפילו יותר מזה, עסקי פרטי.

11235: ואולי מדקות הראשונות לאנשים שהיו מגיעים לפה בפעם ראשונה היה נשמע חריג איך ועדת עליה וקליטה עוסקת בדבר שהוא עסקי פרטי.

11235: אדוני המנכ"ל אנשים מכובדים, אדוני יושב הראש וחבר כנסת, אני שמסתכל על זה כישראלי, עולה לשעבר, היום אפשר לומר שאנחנו כבר ותיקים, סופה ורוברט - - -

רוברט טיבייב: אני עוד לא - - -

11235: אבל ישראלים פרופר.

11235: אני לא רואה בישיבה הזו שום דבר חריג, תרשה לי לומר אדוני המנכ"ל.

11235: למה?

11235: כי עיתון ידיעות אחרונות והעיתון וסטי זה לא רק דבר עסקי, זה גם דבר ערכי מוסרי ציוני, כי כל הדגלים של מדינת ישראל ועל כל הנאומים של בעלי העיתונים והגופים הגדולים במדינה, אני לא זוכר פעם שלא יושב ראש הדירקטוריון אמר שעיתון ידיעות אחרונות הוא גם נוקט בציונות, הוא גם תומך בעליה וקליטה, כי אלה המילים שחרתנו על דגל מדינת ישראל ואתם חלק מכובד מאוד מזה, ואני יודע שמדינת ישראל לא קמה אך ורק בגלל עסקים גדולים ופרטיים שיש להם חלק גדול מאוד בהקמת מדינת ישראל, אלא גם עניין מוסרי ציוני ואני שמח לומר שמההיכרות שלי עם ידיעות אחרונות אתם באמת חלק לא מבוטל מזה, ושאפו.

11235: לכן זו לא ישיבה חריגה.

11235: זו לא ישיבה שצריכה לעסוק פרופר כמו שאמרה סופה ורוברט בעניין עסקי.

11235: זה עניין מוסרי.

11235: אני אפילו חושב שיותר מוסרי מאשר עסקי.

11235: עכשיו אני רוצה להגיע לכמה נקודות.

11235: אחת – אני חושב שעיתון וסטי, ואני לא רוצה לחזור על מה שנאמר כאן שהוא עיתון מאוד איכותי, באמת אין לו תחליף ואין עם מה להשוות בארץ בשפה הרוסית, זה עיתון שנותן השלכה דרכנו, דרך מי שקורא רוסית, מי שמקבל את העיתון כמנוי, עושה השלכה גם על משפחות רחבות, על הילדים.

11235: אני רוצה לומר לך שאני מנוי בידיעות אחרונות, אתה יודע למה?

11235: כתמיכה בעיתון וסטי.

11235: אני גאה בזה שידיעות אחרונות מחזיקה את עיתון וסטי, אולי לא מהדרך של תשואה רווחית, מהרווח, אלא ממוסרי - - -

רוברט טיבייב: שכנעת.

11235: אני ישראלי, עושה מנוי לידיעות אחרונות בגלל שאתם תומכים ומשקיעים בעיתון וסטי כי זה חשוב לי לאמא שלי, לאבא שלי, לסבים ולסבתות.

11235: דבר שני, בשנה שעברה עשינו הודות לסופה וחברי כנסת מכובדים דבר שלא חשבו שיקרה, המדינה היחידה בעולם שהעבירה חוק חוץ מרוסיה, על ה-9 למאי שזה יום הניצחון על הנאצים, שזה הבסיס הגדול שאיפשר להקמה של מדינת ישראל.

11235: אם לא היו מנצחים את הנאצים כמובן מדינת ישראל לא הייתה קמה כי הפלטפורמה של היטלר הייתה לפשוט לאפריקה וללכת - - - העיתון שלכם - -

רוברט טיבייב: שלנו.

רוברט טיבייב: כבר שלנו.

11235: שלנו, של כולנו, של מדינת ישראל, דוגל בלחנך את הצעירים וכל פעם לפרסם את האמת על הניצחון על הנאצים ואנחנו קוראים את זה.

11235: ואין תחליף לדבר כזה שה-1,800 וטראנים קוראים כל סוף שבוע ורואים את הסיפורים על ההיסטוריה של הניצחון על הנאצים ואי אפשר להרוג את זה.

11235: עוד שתי נקודות אחרונות ברשותך.

11235: העיתון שלנו, העיתון שלכם, וסטי, זה לא רק עיתון.

11235: זה גם רמקול וזה גם חלק של משרד החוץ.

11235: האם אתם יודעים מה הצעד הראשון שעושה מחלקת יחסי ציבור של שגרירויות בארץ שמגיעים לארץ?

11235: הם דבר ראשון עושים מנוי לעיתון וסטי.

11235: למה?

11235: כי ממה שאנחנו שומעים מהשגרירויות ובוודאי שסופה ורוברט יודעים וגם האורחים המכובדים, שהעיתון שלכם נחשב לאחד העיתונים האמינים מבחינת החומר שאתם מעבירים לשגרירויות, אז זה גם הפנים של מדינת ישראל כלפי שגרירויות.

11235: ממה שאני יודע, חמש שגרירויות מנויות על עיתון וסטי היום כולל שגרירות רוסיה וכל פעם ששגריר רוסיה מתראיין לתקשורת הישראלית מאיפה הוא שואב מידע?

11235: הוא תמיד אומר "קראתי בעיתון וסטי כך וכך".

רוברט טיבייב: אתם יכולים להשפיע על ההחלטית של פוטין.

11235: זה כבר השלכות של טיבייב, כן?

11235: ודבר אחרון, נאמר פה על פתרון.

11235: קודם כל שמחתי לשמוע מזה שהמנכ"ל אומר "אנחנו מוכנים להשאיר את העיתון עובד".

11235: יש ניצוץ שיצא פה.

11235: זאת אומרת שאתם לא נעולים בהחלטתכם לסגור.

ינון אנגל: ממש לא.

ינון אנגל: העניין הוא כלכלי נקודה.

11235: אני אומר לך מה שאני שומע מהצד.

11235: אבל ברור שאם אתם ב-31 לדצמבר סוגרים את העיתון, מהניסיון של כולנו, אנחנו מבינים שהחזרה היא מאוד מאוד - - -

אברהם נגוסה: לא נגיע לפתרון.

אברהם נגוסה: זה לא מציאותי.

11235: בדיוק.

11235: כמעט ולא נגיע לפתרון.

11235: אדוני היושב ראש אם תרשה לי אני אציע פה משהו בהיצמד למה שנאמר כאן על ידי סופה ורוברט וגם יו"ר הוועדה.

11235: אני חושב שהפתרון נכון לעכשיו נמצא בשני המגרשים.

11235: מצד אחד ההנהלה של ידיעות אחרונות חייבת לעשות צעדי אמון כלפי מה שנאמר כאן על ידי המנכ"ל שהם מוכנים להשאיר את העיתון עובד, בתנאים מסוימים.

11235: אבל צריכים להיות צעדי אמון.

ינון אנגל: בתנאים מסוימים.

11235: בסדר.

11235: אני שומע, אני גם אומר את המילים.

11235: מצד שני אני חושב שצודקים חברי הכנסת כי הם מייצגים לא רק את הציבור אלא הם גם נבחרי העם, הם אומרים "ברור שנעשה צעדי אמון משני הצדדים" אתם מצדכם, והם, אני מאוד מקווה, אנחנו גם נעשה את כל מה שאפשר ונשלב כוחות וידיים, הם ינסו למצוא ואני בטוח שהם ימצאו משהו.

11235: אני לא יודע אם זה אותו סכום שאתה מדבר עליו, לא בטוח, ואני אומר לך מניסיון, אבל בטוח שהם יעשו.

11235: לכן אי אפשר לסגור את העיתון ב-31 לחודש.

11235: צריך לתת פרק זמן ששני הצדדים יעבדו, ואז יש סיכוי שהוא ימשיך לעבוד כי אם הם ימצאו עכשיו והעיתון יהיה סגור ב-31 תרשה לי, לא יהיה שום דבר.

אברהם נגוסה: תודה רבה אדוני.

אברהם נגוסה: תרמת לנו הרבה.

ינון אנגל: אני יכול להתייחס?

ינון אנגל: קודם כל אני לא רוצה להגיד את המספרים של וסטי, כי העורך אולי ייפגע ממני.

11235: כואב לו על העיתון.

11235: זה לא אישי.

ינון אנגל: גם לי כואב יותר ממנו.

ינון אנגל: הוא אצלנו שנתיים, אני בעיתון מ-1992, אני אישית הקמתי אותו.

ינון אנגל: אני לא בא לפגוע בך חס וחלילה.

ינון אנגל: אנחנו הידרדרנו לכמויות תפוצה מזעריות.

ינון אנגל: כמות המנויים בוסטי יכנסו לחדר הזה ועוד יישאר מקום.

ינון אנגל: אז נכון שלשגרירות רוסיה יש.

ינון אנגל: אנחנו משאירים את האתר.

ינון אנגל: לאתר יש כמעט 100,000 כניסות, נכון, אנשים מבוגרים אולי לא ייכנסו לאינטרנט.

ינון אנגל: אתם לא מבינים מה מצב העיתונות הכתובה במדינת ישראל.

ינון אנגל: אתם לא מבינים.

ינון אנגל: עיתון מעריב - - -

11235: חבל, אני לא אמרתי שאתה לא מבין בעניין של עולים מרוסיה.

11235: נתתי לך כבוד.

11235: למה אתה חושב שאני לא מבין בעניין של עיתונות כתובה?

ינון אנגל: לא הפרעתי לך.

11235: למה אתה חושב שאני לא מבין בזה?

ינון אנגל: אבל אני מכיר את המספרים.

11235: תגיד שאתה מכיר מספרים.

11235: אל תגיד שאני לא מבין.

11235: עם כל הכבוד.

11235: אני יכולה להגיד כמה דברים אתה לא מבין בנושא של עליה וקליטה.

11235: תרשה לי.

ינון אנגל: גם הורי מרוסיה.

11235: אתה מודה שאתה לא מבין בזה?

11235: אם אתה לא מבין בנושא של עליה וקליטה אין לי ספק למה העיתון נסגר.

ינון אנגל: העיתון נסגר כי הוא מפסיד סכומים מטורפים.

11235: זה שמענו כבר כמה פעמים.

11235: אתה לא מחדש שום דבר.

11235: אבל יש עוד ה רבה עיתונים שעובדים, למרות ההפסדים.

אברהם נגוסה: סליחה.

אברהם נגוסה: הוא הציע, אמר את דעתו.

אברהם נגוסה: אתה אמרת את דעתך.

אברהם נגוסה: אנחנו נשמע עוד אנשים שרוצים להתייחס.

אברהם נגוסה: אם אין נלך לכיוון של פתרון.

אברהם נגוסה: אנחנו חוזרים אליך, מה אתה אומר לדברים האלה.

אברהם נגוסה: אל תעשו את זה - - -

ינון אנגל: קודם כל אני מצטער.

ינון אנגל: דברת מאוד לעניין ואני מאוד מעריך את זה, הכל בסדר.

ינון אנגל: אני רוצה שתבינו, אני הכי כואב את ההחלטה לסגור את וסטי, אבל אני גם דחפתי להחלטה הזאת כי יש לי אחריות ל-2,000 משפחות שעובדות בקבוצה הזאת.

ינון אנגל: זה לא הדבר הראשון שאנחנו סוגרים ולא הדבר האחרון שאנחנו סוגרים.

ינון אנגל: אם מדינת ישראל רוצה לקיים עיתונות כתובה דמוקרטית, היא צריכה לשנות את הגישה שלה, ויש פה דברים, זה לא הפורום, יש לי הרבה מה לומר בנדון, אבל תאמינו, יש לחברה הישראלית בעיה, אני לא יודע איפה יהיו העיתונים יהיו בעוד חמש שנים לפי מצב העיתונות הכתובה.

ינון אנגל: אנחנו דאגנו לשמור את האינטרנט.

ינון אנגל: האינטרנט מגיב הרבה יותר טוב מהעיתונות הכתובה, אני לא רוצה להגיד אפילו את הכמויות שאנחנו מדפיסים, זה סוד מסחרי ואני לא רוצה לפגוע פה באף אחד.

ינון אנגל: אני באמת לא רוצה להגיד מספרים אבל אלה מספרים מועטים.

ינון אנגל: הייתה הידרדרות טוטאלית בקניה של העיתון הזה וממשלת ישראל, שיכלה, משרד הקליטה, משרד האוצר, אני לא יודע איזה גופים.

ינון אנגל: אני מציע, קיבלנו החלטה בדירקטוריון ואני לא יכול לשנות אותה.

ינון אנגל: התהליך יהיה, אני אומר פה, אם עד סוף ינואר את ם תמצאו, ממשלת ישראל תתחייב לשלושה מיליון לפרסם בקבוצת וסטי - - -

אברהם נגוסה: זה עד סוף פברואר.

ינון אנגל: עד סוף פברואר.

ינון אנגל: אוקיי, אנחנו יכולים לפתוח מחדש.

ינון אנגל: זה לא אסון.

ינון אנגל: המותג וסטי קיים - - -

סופה לנדבר: אם אתה תסגור אתה לא תצליח לפתוח.

קריאה: אם יצא אז זה רק מרץ-מאי, כי יש שם תהליכים של הלפ"מ.

אברהם נגוסה: ההצעה של חבר הכנסת רוברט טיבייב זה חצי שנה, יותר הגיונית מכיוון שאנחנו יודעים גם את העניין של תקציב הלפ"מ.

אברהם נגוסה: אם נאריך את זה יותר, אולי לסוף אפריל, מה אתה אומר?

ינון אנגל: התשובה היא שלילית ואסביר גם מדוע.

אברהם נגוסה: עד אז נעבוד מול הממשלה.

רוברט טיבייב: נעבוד יחד.

ינון אנגל: לא, אני לא עובד איתך יחד.

ינון אנגל: אני לא רוצה נדבות מהממשלה, אני לא רוצה טובות מהם, אני רוצה מודעות, זה הכל.

ינון אנגל: אני עיתון חופשי אני לא רוצה מהם כלום.

אברהם נגוסה: אני מתכוון לחברי הכנסת.

ינון אנגל: אני אתייחס.

ינון אנגל: הייתה החלטת דירקטוריון בידיעות אחרונות, זה עסק פרטי, ראו את המספרים, ראו את מספרי התפוצה ואת ההידרדרות בהם והייתה החלטה בדירקטוריון שסוגרים את הפרינט ומתמקדים באינטרנט.

ינון אנגל: כמות הנכנסים לאינטרנט, ואני מסכים שזה לא אנשים מבוגרים כל כך, מתקרבת ל-100,000.

ינון אנגל: כמות התפוצה של וסטי המודפס זה אפילו לא 10% מזה.

ינון אנגל: אז אני לא יכול עכשיו לשנות החלטת דירקטוריון, אבל אני אומר לכם כמנכ"ל, אם אתם בסוף פברואר תבואו לממשלה, לא אני אבוא, אני לא אבקש מהם, לא רוצה מהם.

ינון אנגל: אם אני אבקש אני אהיה חייב.

ינון אנגל: אני אקבל טלפונים מחברי כנסת ושרים.

ינון אנגל: אנחנו לא נעשה את זה.

ינון אנגל: אם אתם עד סוף פברואר תצליחו לארגן תקציבי פרסום, התחייבות של לפ"מ בשלושה מיליון לשנה, אנחנו נפתח מחדש.

11235: תקשיבו מה הוא אומר.

11235: הוא אומר נפתח מחדש.

11235: הוא סוגר בסוף החודש.

אברהם נגוסה: אנחנו רוצים שתקפיאו את ההחלטה שלכם עד סוף פברואר.

11235: אפשר רק מילה לפני שהמנכ"ל מדבר?

11235: המנכ"ל יודע טוב מאוד שאם הוא מביא נוסח מתומצת מהישיבה של היו והרצון של הועדה וחברי הכנסת המכובדים - - -

אברהם נגוסה: לטובת העולים.

אברהם נגוסה: לא להציל את ידיעות אחרונות.

11235: אנחנו מדברים על משהו אחר.

11235: זה כבר נאמר על ידך ועל ידי המנכ"ל.

11235: אם הוא מביא את זה לישיבת הדירקטוריון, על בסיס ההצעה של חברי הכנסת לעשות מאבק מול לפ"מ, מול כל הגורמים הממשלתיים, להביא לסכום של שלושה מיליון לפרסום, הוא מממן לא רק את וסטי, אלא גם את חלק גדול של כמה מחלקות ב- - -

ינון אנגל: התשובה היא שלילית.

11235: תרשה לי.

11235: אבל אם אתה מביא את זה להחלטת דירקטוריון, תאמין לי, הדירקטוריון יתמוך כי כדאי לו לקבל את השלושה מיליון ולסגור את זה עכשיו שחברי הכנסת לא יעשו דבר כי בלאו הכי ברור שזה לא ייפתח.

ינון אנגל: אני אומר שכן ייפתח.

ינון אנגל: יהיה תקציב של שלושה מיליון לפרסום בוסטי, העיתון ייפתח.

סופה לנדבר: אתה צריך לתת לנו פסק זמן לטיפול.

11235: בדיוק.

11235: תן פסק זמן.

11235: חודשיים, שלושה חודשים.

אברהם נגוסה: אתה אמרת שלושה מיליון.

אברהם נגוסה: אם נצליח רק מיליון וחצי, האם אתם יכולים להשתתף גם בחצי?

ינון אנגל: כבוד היושב ראש, אני לא מסוגל לתת לך תשובה כי אני קצת סקפטי אם תצליחו בכלל.

ינון אנגל: אני עובד מול משרדי ממשלה ורואה את הגישה שלהם וידם קפוצה והעתונות לא מעניינת אותם, והעתונות הכתובה, לא רק וסטי אלא עוד הרבה דברים במדינת ישראל מתנדנדים.

ינון אנגל: סגרתי עכשיו בית דפוס בכרמיאל, פיטרתי 80 איש כי הכל ירד בעיתונות הכתובה.

ינון אנגל: 80 איש פיטרתי, בית דפוס שסגרתי בכרמיאל לפני שלושה חודשים.

ינון אנגל: השקענו שם עשרות מיליונים בעבר ולא הייתה ברירה, היינו צריכים לסגור.

ינון אנגל: אתם לא מבינים בכלל מה קורה בעיתונות הכתובה.

ינון אנגל: אני יכול להיות נורא נחמד, אין לי אפשרות, יש לי מחויבות ל-2,000 משפחות.

ינון אנגל: לא רק ל-12 איש, ל-2,000 משפחות.

ינון אנגל: אני אומר אם תצליחו להביא פרסום ממשלתי לקבוצת וסטי בשלושה מיליון, אני לא רוצה עכשיו לנהל משא ומתן, אני לא יודע, תגידו יש לנו 2.9 מיליון, אני לא יודע, נשב ונחשוב, אני לא פוסל שום דבר.

ינון אנגל: הכדור בידיים שלכם לנסות ולהביא.

ינון אנגל: את האמת, אני מוכרח להגיד לכם בכנות, אני נורא סקפטי.

אברהם נגוסה: אז אנחנו אופטימיים, לכן בוא תן לנו זמן לנסות.

אברהם נגוסה: אנחנו לא אומרים לך שאנחנו מבטיחים שיהיה, אבל תפקידנו הוא לטפל בזה, נבדוק את העניין הזה אבל הזמן שאתה נותן לא מספיק לנו.

אברהם נגוסה: לכן תן לנו את הזמן, אל תסגרו את העיתון, תקפיאו את ההחלטה שלכם עד סוף פברואר ואז נבוא ונאמר אם הצלחנו או לא.

ינון אנגל: זה לא בידי, זו החלטת דירקטוריון.

סופה לנדבר: אז תחזור לדירקטוריון ותחזור אלינו בהודעה ליושב הראש.

אברהם נגוסה: תחזור אלינו ותודיע.

אברהם נגוסה: תראה, זה לא עניין מפלגתי ולא פוליטי.

אברהם נגוסה: אנחנו רואים את טובתם של העולים.

אברהם נגוסה: לכן כולנו ביחד הולכים לבדוק - - -

ינון אנגל: למה לא באתם אלינו לפני חודשיים?

שלומית אבינח: אף אחד לא פנה לוועדה.

אברהם נגוסה: אני מצטער, חברת הכנסת סופה לנדבר דיברה איתי בשבוע שעבר.

סופה לנדבר: נכון, ומיד ענית, למרות שהיינו פסימיים ואני צריכה להגיד לך תודה שדחפת את זה לטובת העולים כדי להציל ולנסות.

אברהם נגוסה: כשהיא דיברה איתי בנושא אמרתי "בסדר" ולאחר מכן עשיתי בדיקה וכשנוכחתי לדעת שזה עסק פרטי, אמרתי שבכל זאת אקיים את הדיון כי המטרה היא טובת העולים.

אברהם נגוסה: לכן אני חושב שטוב שקיימנו את הדיון, טוב שדיברנו על זה ויש לנו כיוונים, אבל את הכיוונים האלה דרוש זמן לבדוק.

אברהם נגוסה: תן לנו זמן, אל תקפיאו.

ינון אנגל: עניתי לכם.

ינון אנגל: אני לא מסוגל לתת זמן, אנחנו יכולים לפתוח את העיתון מחדש כי המותג קיים והדיגיטל קיים.

אברהם נגוסה: זה לא - - -

ינון אנגל: אני חייב להיות בוועדה אחרת, אני מצטער.

אברהם נגוסה: אנחנו יודעים שאתה לא מקבל החלטות לבד.

אברהם נגוסה: זה ברור לנו תחזור להנהלה שלך - - -

ינון אנגל: אני רוצה להגיד עוד דבר שנזכרתי בו.

ינון אנגל: פניתי לכמה בעלי הון במלייה הרוסי, קיבלתי "נייט" מכולם.

ינון אנגל: פניתי לחמישה "בואו קחו את העיתון ותמשיכו אותו" אף אחד לא הסכים.

ינון אנגל: שאלו אותי כמה העיתון מפסיד, אמרתי להם כמה מפסיד, לא רוצים להגיד - - -

אברהם נגוסה: למה אתה אומר את זה, אני לא אמרתי - - - לבקש נדבות, אמרתי שיש פה - - -

רוברט טיבייב: כמה העיתון מפסיד?

ינון אנגל: אני לא יכול להגיד, זה עסק פרטי.

ינון אנגל: הסכומים משמעותיים.

אברהם נגוסה: אדוני המנכ"ל, אני רוצה שתבין אותי.

אברהם נגוסה: לא אמרתי שחברי הכנסת הולכים לבקש מאנשי הון לתרום.

אברהם נגוסה: זה לא הכיוון.

אברהם נגוסה: אנחנו אומרים למדינה, יש את מדינת ישראל, יש את ממשלת ישראל, כקולטת עליה, זו מטרתה וחובתה לתת שירות לעולים חדשים כדי שהם ישתלבו בחברה.

אברהם נגוסה: לכן יש לנו כתובת כחברי הכנסת וזו הממשלה.

אברהם נגוסה: תן לנו ללכת עם הבקשה ועם הצרכים האלה.

אברהם נגוסה: אני מבין אותך לגבי האינטרנט, אב אנחנו מסתכלים על העולים הוותיקים המבוגרים.

ינון אנגל: אני לא יכול לשנות החלטת דירקטוריון.

ינון אנגל: עשינו שימועים, יש חוק במדינת ישראל.

אברהם נגוסה: תבדוק ותחזור.

ינון אנגל: אני כן אומר שאם תבוא עם תשובה חיובית ולא מתנות ולא מענקים ולא שום דבר, פרסום.

ינון אנגל: אנחנו נטפל בעניין הזה ואתם תצאו מרוצים.

ינון אנגל: אני רוצה לראות שיש - - -

סופה לנדבר: אז תן לנו חודשיים.

סופה לנדבר: תחזור להנהלה תבקש פסק זמן של חודשיים ואנחנו מבטיחים לך שתוך הזמן הזה יושב הראש ואנחנו יחד - - -

ינון אנגל: אני חייב לפרוש.

אברהם נגוסה: אני רוצה שתגיד לנו, אתה הולך לבדוק עם הדירקטוריון בעניין ההקפאה עד סוף פברואר.

אברהם נגוסה: לכן אנחנו נבדוק ונהיה בקשר, כרגע ב-30 לדצמבר אל תסגרו.

ינון אנגל: לא, היום ההחלטה היא לסגור ואני מחויב.

אברהם נגוסה: זה אני יודע, בגלל זה אנחנו מקיימים דיון.

רוברט טיבייב: אתה אמרת, אתה כיוונת אותם.

רוברט טיבייב: תנסה לשכנע - - -

ינון אנגל: לא, מה זה כיוונתי?

ינון אנגל: אנחנו צוות הנהלה בידיעות אחרונות שאנחנו רוצים לשרוד, לא דברים אחרים.

ינון אנגל: לשרוד.

ינון אנגל: סגרתי בית דפוס, סגרתי שני מגזינים ואת וסטי אנחנו לא סוגרים, אנחנו הופכים לדיגיטלי.

ינון אנגל: חברים אני מצטער, תודה רבה.

אברהם נגוסה: אנחנו מבינים את זה שאתה הולך לבדוק ולהודיע לנו.

סופה לנדבר: סך הכל חודשיים, זה לא כל כך הרבה זמן.

אברהם נגוסה: להקפיא לחודשיים עד סוף פברואר.

ינון אנגל: אני אביא את זה לדיון, אני סקפטי, אבל אתם מבקשים, אני מוכרח להגיד, לאר רוצה מתנות מאף אחד.

ינון אנגל: אני רוצה תקציב פרסום מלשכת הפרסום הממשלתית.

ינון אנגל: זה הכל.

ינון אנגל: אם לא יהיה - - -

סופה לנדבר: אנחנו הבנו את זה.

ינון אנגל: אני אגיד עכשיו עוד דבר, יותר חמור.

ינון אנגל: גם הדיגיטלי מפסיד היום כסף, אבל מעט.

ינון אנגל: אם הוא לא יתפתח אני לא יודע מה יהי בעוד שנה.

סופה לנדבר: דיגיטלי לא מחליף את העיתון הזה.

סופה לנדבר: זה משהו אחר זה קהל יעד אחר לגמרי.

ינון אנגל: אם הייתי אומר לך את המספר שקונים את העיתון את היית - - -

סופה לנדבר: אני יודעת.

אברהם נגוסה: תודה רבה לך, תודה שהגעת, תודה על נכונותך בנושא.

אברהם נגוסה: אם למישהו אין עוד מה להוסיף נסכם בזה שנקבל אחרי שהוא יבדוק עם הממונים שלו, עם הדירקטוריון שלו, ואנחנו במקביל נבדוק מול הלפ"מ בעניין הזה, אם ניתן לעשות מה שהוא ביקש, פרסום של שלושה מיליון שקל בשנה.

רוברט טיבייב: שלושה מיליון שקלים אפשר לתת למישהו, הוא יעשה אחלה עיתון, כמו שליאון - - -

11235: אלה סכומים ענקיים.

אברהם נגוסה: אני אומר מה שהוא ביקש.

11235: תעשו חשבון, שישה עובדים.

11235: נגיד משכורת של 20,000 כל חודש.

11235: נגיד, שעולה לעיתון.

קריאה: 12,000.

אלכסנדר וילנסקי: איזה 12,000?

אלכסנדר וילנסקי: על מה אתם מדברים?

11235: אם היום לפ"מ נ ותן להם לשנה 80,000 שקל, אם אתם מצליחים לעשות פי 10, תאמינו לי, הם ינשקו לכם ידיים.

11235: מיליון אם ישלמו להם הם יגידו תודה.

אברהם נגוסה: 50% ממה שהוא ביקש, שאלתי, ביררתי את העניין.

11235: הלכת רחוק מאוד, 50%.

11235: גם אם 30% תשיג או 20%, העיתון יישאר לעבוד.

רוברט טיבייב: הבעיה היא אחרת.

רוברט טיבייב: להרוס אפשר, לבנות אחר כך לא.

11235: בדיוק.

אלכסנדר וילנסקי: אני רק רוצה אינסרט קטן, כי עורך שעושה אצלי מוסף אוקנה ומגזין תיירות, מקבל משכורת מינימום.

אלכסנדר וילנסקי: 5,500 שקל.

11235: אז כמה עולה להם להוציא גירסה אחת?

אלכסנדר וילנסקי: הוא מקבל את זה כמעט 20 שנה.

אלכסנדר וילנסקי: אז לא 20 ולא 12 ואפילו לא 80, שלא יגידו שזה סכומים כאלה.

אברהם נגוסה: אני שואל אתכם, אם לא יהיה מה שהוא ביקש ואפילו לא יהיה 40%, ממשרד הפרסום הממשלתי יכולים להגיד שהם לא יכולים להתחייב, ואי אפשר להגביל אותם לעיתון מסוים כי הם עושים את זה איפה שנוח להם.

אברהם נגוסה: האם יש לנו אפשרות למצוא אלטרנטיבה אחרת כדי שהציבור יקבל את השירות?

סופה לנדבר: זה העיתון היחידי ברמה שלו, בתחקירים שהם עושים.

סופה לנדבר: הם לא מעתיקים ולא מתרגמים מעיתון אחר.

סופה לנדבר: מה שהם עושים, זו עבודה מיוחדת ועיתונאות ש- - -

אברהם נגוסה: זרקתי את זה כמחשבה.

קריאה: צריך לצרף את העיתונאים לדיגיטל שהם ימשיכו לכתוב כתבות.

סופה לנדבר: לא, אנחנו דיברנו על משהו אחר.

אברהם נגוסה: אני לא עוסק בחלופות, רק זרקתי רעיון במקרה שלא נצליח.

אברהם נגוסה: אנחנו נלך בכיוון שסיכמנו עכשיו.

אברהם נגוסה: אם ניכשל אז צריך לחשוב על אלטרנטיבה.

סופה לנדבר: בואו נעשה דבר כזה, נחתים 120 חברי כנסת לפניה שלנו ללפ"מ להציל את עיתון וסטי ולהתחייב, הם כבר יודעים לעשות משא ומתן עם ההנהלה של עיתון ידיעות אחרונות, כמה זה עולה, חשבון פשוט, להציל את העיתון למען העולים והעליה.

רוברט טיבייב: באמת, למרות שהוא לא במפלגה שלי בואו נבקש מליאון - - -

אברהם נגוסה: לא אמרתם לי מה המפלגה שלו.

אברהם נגוסה: אני לא יודע איזו מפלגה.

רוברט טיבייב: איזו מפלגה אני אתה יודע?

אברהם נגוסה: כן.

אלכסנדר וילנסקי: בנושא העולים כולנו באותה מפלגה.

אברהם נגוסה: כן.

אברהם נגוסה: אמרתי מהתחלה שזה לא מפלגתי.

אברהם נגוסה: זה לא פוליטי.

אברהם נגוסה: זה העולים.

רוברט טיבייב: אם הולכים לכיוון של סופה, יכול להיות רעיון, לא בטוח ש- - - אבל בואו ננסה.

רוברט טיבייב: המטרה שלנו היא לנסות עד הסוף.

סופה לנדבר: התקציב של לפ"מ חצי מיליארד ₪ אז אפשר למצוא כסף לתמיכה, התחייבות לפרסומים של לפ"מ - - -

11235: לא צריך לדבר כמה.

11235: יכול להיות שזה יהיה פי שלוש ממה שהם נותנים היום וזה יספיק להם, אי אפשר לדעת.

11235: הוא רוצה להציל את המינוס שלו, לכסות.

אברהם נגוסה: אם את רוצה כיוזמת הדיון לומר משהו לפני שאסכם את הדיון.

סופה לנדבר: אני קודם כל אסירת תודה שלקחת את הנושא בידיך, ואתה בדיוק נגעת בנקודה נכונה מאוד.

סופה לנדבר: נכון שזה עסק פרטי ונכון שזה מאבק עבור העלייה והעולים, וזה עסק של ועדת העלייה והקליטה.

סופה לנדבר: יכול להיות שמישהו לא היה נכנס למה שנכנסת, ובאמת תודה לך בגלל שאמרו לי מראש שהעסק אבוד ולא נקיים ולא נעשה, אתה ניהלת את זה בצורה מאוד נכונה ואני מאמינה שיחד אנחנו נחתים את חברי הכנסת בפניה ללפ"מ ולשר הנוכחי כדי להציל את המצב.

סופה לנדבר: העיתון הזה חייב להתקיים.

אברהם נגוסה: בסדר גמור.

אברהם נגוסה: אנחנו מסכמים בכך שביקשנו קודם כל להקפיא את ההחלטה שלהם - - -

רוברט טיבייב: אתה לא יכול.

אברהם נגוסה: אנחנו ביקשנו מהמנכ"ל והוא הבטיח לבדוק את האפשרות.

אברהם נגוסה: במקביל - - -

רוברט טיבייב: סליחה, הצעה קטנה, בוא נכתוב מכתב גם לחברי הדירקטוריון של ידיעות אחרונות.

11235: כן.

11235: מטעם הוועדה אפשר לכתוב מכתב שבהמשך לדיון ולהבטחת המנכ"ל לנסות - - - אנחנו מבקשים לשקול מחדש לתקופה כזו וכזו עד שיימצא פתרון ושכרגע אתם יוצאים למבצע להחתים את חברי הכנסת בפניה ללפ"מ, גמרנו, זה תאמין לי מאוד כבד לחברי הדירקטוריון.

רוברט טיבייב: בדיוק.

רוברט טיבייב: יש לנו מסמך של עוד דרך - - -

אברהם נגוסה: אנחנו פונים לחברי דירקטוריון ידיעות אחרונות בבקשה להקפיא את ההחלטה, ולתת לנו זמן לפעילות פרלמנטרית שנעשה.

אברהם נגוסה: במקביל אנחנו נארגן חתימות של חברי כנסת ופניה ללפ"מ.

רוברט טיבייב: גם למשרדי ממשלה.

אברהם נגוסה: אנחנו נפנה גם למשרד הקליטה - - - הבעיה שלי היא שזה תקדים.

אברהם נגוסה: לכן לא נצליח.

סופה לנדבר: אדוני היושב ראש אני חושבת שזה לא נכון לגלגל את זה למשרד העלייה והקליטה בגלל שמשרד העלייה והקליטה צריך לפרסם משהו באיזה שהוא עיתון או ברדיו, אנחנו כמשרד מחויבים.

סופה לנדבר: יכול להיות שהמשרד טעה בכך שבעצם אין להם החלטה בידיים, אבל אני חושבת כמאבק - - - הם היו חייבים להיות כאן, אבל לגלגל את זה למשרד הקליטה זה בכלל לא נכון.

אברהם נגוסה: לא, גם אין לנו תקדים לכך, לכן שאלתי.

סופה לנדבר: משרד העלייה והקליטה תמיד מפרסם - - -

אברהם נגוסה: בלפ"מ יש תקדים.

אברהם נגוסה: כלומר עד 80,000 שקל הם עשו פרסומים, אותם אנחנו יכולים לשאול על הגדלת הפרסומים - - -

סופה לנדבר: מכל משרדי הממשלה, לא רק ממשרד העלייה והקליטה.

אברהם נגוסה: כן ודאי.

אברהם נגוסה: אבל הם מרכזים את העניין.

אברהם נגוסה: כי למשרדים אין סמכות.

אברהם נגוסה: אני מציע שאולי ניפגש עם לפ"מ.

רוברט טיבייב: בוא נזמין אותם לוועדה, נשמע מהם אם צריך נפעיל לחץ.

אברהם נגוסה: אפשר בשבוע הבא.

רוברט טיבייב: יופי.

11235: אני יכול להציע?

11235: אדוני היושב ראש, לפני שאתם מזמינים את לפ"מ לוועדה תבקשו מהם נתונים סטטיסטיים, כמה הם משקיעים בפרסומים בעיתונים הרוסיים.

רוברט טיבייב: בתוך ההזמנה הם יכתבו.

אברהם נגוסה: בסדר.

סופה לנדבר: תודה רבה.

אברהם נגוסה: תודה רבה לכולם.